8. (a) Go ikobela taolo ya ga Jehofa gompieno gantsi go akaretsa eng, mme ke eng se se bontshang gore Jehofa o ikutlwa jang ka seno? (b) Ke eng se se ka re thusang go reetsa kgakololo le go amogela kotlhao? (Bona lebokose le le reng “ Reetsa Kgakololo Mme o Amogele Kotlhao.”) Tsala nngwe ya ga Mokaulengwe Russell e ne ya bolelela ba dikgang gore filimi eno e ne e tla “dira gore batho ba le bantsi ba kgatlhegele Baebele, go feta selo sepe fela se se kileng sa dirwa, go anamisa molaetsa wa bodumedi mo nakong e e fetileng.” A baruti ba ne ba tla itumelela maiteko ao a go thusa batho ba bantsi ba ba tshwerweng ke tlala ya semoya? Go farologana le seo, baruti ba dikereke tse di ipitsang tsa Bokeresete ba ile ba nna kgatlhanong le “Photo-Drama,” ba bangwe ba bone ba ile ba dirisa maano a boferefere e bile ba sa tlhabiwe ke ditlhong go thibela batho gore ba se ka ba e bona. Mo lefelong le lengwe, mokgatlho wa baruti o ne wa kgaola motlakase.